Džons Strats
Sers Džons Viljams Strats, Trešais barons Reilijs (angļu: John William Strutt, 3rd Baron Rayleigh, dzimis 1842. gada 12. novembrī, miris 1919. gada 30. jūnijā) - britu fiziķis. 1904. gadā ieguva Nobela prēmiju fizikā par argona atklāšanu. Viņš arī atklāja parādību, kura nosaukta par Reilija izkliedi, un paredzēja virsmas viļņu, kuri nosaukti par viņa vārdā, eksistenci. Dzimis Eseksā. 1861. gadā sāka studēt Kembridžas Universitātē, kurā 1865. gadā ieguva bakalaura, bet 1868. gadā - maģistra grādu. 1871. gadā apprecējās ar Evelīnu Balfūru — nākamā britu premjera Artūra Balfūra māsu. No 1879. līdz 1884. gadam bija Kavendiša fizikas profesors, nomainot šajā amatā Džeimsu Maksvelu. No 1905. līdz 1908. gadam bija Karaliskās Zinātniskās biedrības prezidents. Lorda Reilija vārdā nosaukti Marsa un Mēness krāteri, kā arī asteroīds.